钦定古今图书集成/历象汇编/庶征典/第133卷 > 《管窥辑要》 > 宋
## 钦定古今图书集成/历象汇编/庶征典/第133卷 > 《管窥辑要》 > 宋

### 太宗太平兴国三年河清

按《宋史太宗本纪》：“太平兴国三年八月癸丑，滑州黄
河清。”

### 雍熙五年河清

按《宋史太宗本纪》。不载。　按《玉海》。雍熙五年正月戊
辰。澶州言。“黄河清二百里。”

### 端拱元年河清

按《宋史太宗本纪》：“端拱元年春正月，澶州黄河清。”

### 真宗咸平元年墨池水变黑

按《宋史。太宗本纪》。不载。　按《五行志》。咸平元年五月。
“抚州王羲之墨池水变黑如云。”

### 大中祥符元年醴泉出

按《宋史真宗本纪》，大中祥符元年五月壬戌，王钦若
言泰山醴泉出。　按《五行志》：大中祥符元年二月，醴
泉出蔡州汝阳凤原乡，有疾者饮之皆愈。五月丁丑泰山王母池水变红紫色。

按《玉海》：“祥符元年六月庚戌，赐百官泰山醴泉。十二
月丁酉，内出泰山玉女白龙王母池醴泉赐辅臣。
大中祥符三年，河清。”

按：《宋史真宗本纪》：“三年冬十一月己亥，陕州黄河清。
十二月，陕州黄河再清。庚戌，集贤校理晏殊献《河清
颂》。”

按，《玉海》：“祥符三年十一月庚子，陕州言宝鼎县河清，
遣官往祭，群臣称贺。十二月二日、三日再清。庚戌，上
作七言诗，晏殊上《河清颂》。”

大中祥符四年，瀵泉有光。

按《宋史真宗本纪》。不载。　按《五行志》：“四年二月己未，
河中府宝鼎县瀵泉有光如烛焰四五炬，其声如雷。”

### 天禧三年醴泉出

按《宋史真宗本纪》，不载　按《玉海》，天禧三年闰四月
丁未，醴泉出京师拱圣营。上谓辅臣曰：“营卒初睹龟，
建真武祠，今泉出其侧，有疾者饮之多愈。”甲寅，命王
钦若赐观名祥源，十月辛未成，仁宗重建，改为醴泉
观。

### 仁宗皇祐三年汴河竭

按：《宋史仁宗本纪》：“皇祐三年八月，汴河绝流。”

### 神宗熙宁元年醴泉出

按《宋史神宗本纪》。不载　按《五行志》。熙宁元年五月。
京师开化坊醴泉出。

### 徽宗大观元年河清

按：《宋史徽宗本纪》：“大观元年，乾宁军黄河清。”

大观二年，河清。

按《宋史徽宗本纪》，大观二年，同州黄河清。　按《五行
志》，二年十二月，陕州河清。同州韩城县、郃阳县至清
及百里，涉春不变。自是迄政和、宣和，诸路数奏河清，
辄遣郎官致祭，宰官臣等率百官拜表贺，岁以为常。
大观三年河清。

按：《宋史徽宗本纪》：“大观三年，同州黄河清。”

大观四年，海水清。

按：《宋史徽宗本纪》云云。

### 政和五年醴泉出

按《宋史徽宗本纪》不载。　按《五行志》：政和五年正月，
河阳台观醴泉出。

政和六年，河清。

按：《宋史徽宗本纪》：“政和六年，冀州三山河水清。”

### 宣和元年河清

按：《宋史徽宗本纪》：“宣和元年，岚州黄河清。”

### 高宗绍兴十四年海水清水𩰚按宋史高宗本纪绍兴十四年五月辛未楚州盐城县海水清 按五行志绍兴十四年乐平县河冲里

田陇数十百顷田，水中类为物所吸，聚为一，直行高
平地数尺，不假堤防而水自行。里南程氏家井水溢
亦高数尺，夭矫如长虹，声如雷，穿墙毁楼。二水𩰚于
杉墩，且前且却，约十刻乃解，各复故。

按《玉海》，“绍兴十四年六月甲辰，淮东漕臣言，楚州盐
城于五月二十五日乙亥海水澄清。”宣付史馆。十五
年，撰《沧海澄清曲》。

### 宁宗庆元元年浪井出

按《宋史宁宗本纪》。不载　按《五行志》。庆元元年。徽州
府黄山民家古井风雨。夜出黑气。波浪喷涌。